  ИА «Удмуртия» Удмуртилэсь Кун Думаын депутат Лариса Буранова шаерамы улӥсь калыкъёсты вуись Выль арен но Ымусьтонэн ӟечкылаз. 2021-тӥ ар огшоры ой вал, озьы ке но, асьмелы трос тунсыко кичӧлтонъёс, ужрадъёс кузьмаз, Гуртлэн арезлы сӥзьыса но шаерамы трос тунсыко ужрадъёс ортчизы шуыса пусйиз. « Дыр вуэ вуись арлэн ужъёсыз борды выль мылкыдын, выль кужымен басьтӥськыны. Гажано эшъёс! Выль арлэн котькуд нуналыз мед кузьмалоз умойзэ гинэ: тунсыко но яркыт улон-вылон, ӟеч иворъёс. Мед быгатомы эшъяськыса, ог-огмылы юрттыса улыны. Коркамы мед луоз шуныт но югыт, ӝӧквылмы - узыр, нош сюлэмъёсамы котьку мед улоз яратон!»                                                                                                                                  Лариса Буранова,              Кун Думаысь депутат Тегъёс: Выльар ЛарисаБуранова праздникъёс Удмуртия  